google/wiki40b huggingface dataset:
Ibrahim I

Ibrahim I (osmantyrkisk ابراهيم الأول; født 5. november 1615 i Konstantinopel, død 12. august 1648 samme sted) var sultan av Det osmanske riket fra 1640 til 1648. Han etterfulgte sin bror Murad IV. Han ble avsatt ved et palasskupp.

Bakgrunn

Ibrahim levde meget av sitt liv i kafes, det vil si i prinsefengselet i Topkapipalasset. Et slikt liv var nok ikke en god forberedelse til lederrollen som sultan av Osmanriket, og dette livet etterlot seg spor hos flere av sultanene - og ikke minst hos Ibrahim. Han ble stundom kalt «Ibrahim den vanvittige» (Deli İbrahim) på grunn av sin mentale konstitusjon (han skal ha hatt neurasteni, mente historikere 150 år etter hans død).

Sultan

Etter Murads død var Ibrahim den eneste overlevende prins med arverett til dynastiet. Fra storvesiren, Kemankeş Kara Mustafa Pasja, fad ham om å overta som sultan, mistenkte Ibrahim at Murad i virkeligheten fortsatt var i live og at det hele var et komplott for å sette ham i en felle. Det tok hans mor Kösem og storvesiren betydelige felles anstrengelser, og Ibrahims personlige eksaminasjon av brorens døde kropp, for Ibrahim aksepterte å bestige tronen.
Ḳara Muṣṭafā Pasja forble storvisir i de første fire år av Ibrahims regjeringstid, og klarte slik å holde riket stabilt.
Sultanen invaderte så Kreta i 1645. Dette førte til en langvarig krig mot republikken Venezia, under hvilken venetianerne erobret øya Tenedos i 1646 og klarte å holde på den frem til 1657. 
Hans regjering ble begrenset i stor grad av sultanmoren, Kösem, som innehadde den egentlige makten. Selv var han seksuelt travelt opptatt av sine hovedhustruer og sine atskillige konkubiner og andre damer knyttet til haremet. Hver av de kvinnene som så ut til å få innflytelse over ham, ble sjaltet ut av moren.
Ibrahim var også opptatt av å anskaffe seg sobelpelser og av velluktende blomster; regjeringen overlot han for det meste til moren.
Ibrahim ble avsatt ved et kupp ledet av stormuftien og støttet av janitsjarene. Han ble fengslet, og få dager etter kvalt til døde. Han ble den annen sultan i rikets historie som ble drept ved regicid.
Han ble etterfulgt av sin da syvårige sønn, Mehmet IV, som imidlertid ble stilt under Kösems formynderskap frem til hans mor, Turhan Hatice, lot henne myrde tre år senere.
Visens venner

Visens Venner var en norsk forening for visevenner. Foreningen ble etablert i 1944 av Bjørn Mørck i samarbeid med Jens Gunderssen, Yukon Gjelseth, Thorbjørn Egner, Bjarne Berulfsen, Jacob Dybwad, Julius Hougen og Finn Faaborg, som et norsk svar på den svenske foreningen fra 1936. Formålet var å bevare og dyrke den gode vise, og å få oppvurdert visen som kulturuttrykk. Arkitekt Odd Brochmann var foreningens første formann. Andre kjente medlemmer var Alf Prøysen, Jakob Sande, Mimmi Thommessen, Bernt Heiberg, Odd Nansen og Frode Rinnan. Utover på 60-tallet kom også Erik Bye, Hartvig Kiran, Geirr Tveitt, Alf Cranner, Ivar Medaas, Birgitte Grimstad og Otto Nielsen med.
Visens Venner ble etterfulgt med tilsvarende foreninger i Finland i 1945 og Danmark i 1953.  Årsmøtet 2007 gikk med stort vemod inn for et forslag om å legge ned Visens Venner. Foreningens arkiver er overtatt av Norsk visearkiv. 
Boka Tone, tekst og trubadur ble laget til foreningens 60-årsjubileum. Den inneholder 150 viser av Visens Venners fremste kunstnere, dessuten en artikkel om foreningens historie, som Olav Bø skrev til foreningens 50-årsjubileum.
Visens Venner hadde også et fast radioprogram som ble sendt på NRK tidlig i 1950-årene.
Spiseplikt

Spiseplikt er en bestemmelse som gjør det obligatorisk for kafé- og restaurantgjester å bestille mat for å få servert drikke – kaffe, øl, vin eller brennevin. Slike bestemmelser kan være etablert av etablissementet, eller være en av forutsetningene fra kommunen for skjenkerett etterAlkoholloven §§2-3 og 3-4.
Darius

Etymologi

Latinsk Dārīus, Dārēus, gresk Δαρεῖος Dareîos, arameisk drwš, drywš, elamittisk Da-ri-ya-(h)u-(ú-)iš, akkadisk Da-(a-)ri-muš, egyptisk tr(w)š, trjwš, intr(w)š, intrjwš, lykisk Ñtarijeus-, og gammelpersisk Dārayauš, er kortformer for gammelpersiske 𐎭𐎠𐎼𐎹𐎺𐎢𐏁 Dārayavauš, (gresk Dareiaîos, arameisk dryhwš, elamittisk Da-ri-(y)a-ma-u-iš, akkadisk Da-(a-)ri-ia-(a-)muš). Den eldre gammelpersiske formen Dārayavauš er sammensatt av Dāraya- [holde] + va(h)u- [gode], og betyr «holde fast det gode».
Vest-Malaysia

Vest-Malaysia omfatter de elleve delstatene i Malaysia som ligger på Malayahalvøya: Johor, Kedah, Kelantan, Malakka, Negeri Sembilan, Pahang, Penang, Perak, Perlis, Selangor og Terengganu. I tillegg kommer forbundsterritoriene Kuala Lumpur og Putrajaya. Betegnelsen er geografisk og har ingen offisiell status.
Vest-Malaysia har størstedelen av Malaysias befolkning og hovedstaden, Kuala Lumpur, ligger her. Delstatene og territoriene i denne delen av landet hadde i 2012 en befolkning på 23 327 700. Arealet er på 131 846 km².
På malayisk kalles denne delen av landet Semenanjung Malaysia eller Malaysia Barat, på engelsk benyttes Peninsular Malaysia eller West Malaysia. Den andre delen av landet, Øst-Malaysia, omfatter Sarawak og Sabah på Borneo, der også forbundsterritoriet Labuan ligger.
Jernbanedirektoratet

Organisasjon

Direktoratet er organisert i fem avdelinger: Markedsavdelingen, Jernbanestrategiavdelingen, Avdeling for persontrafikkavtaler, Avdeling for infrastrukturavtaler og Organisasjonsavdelingen. Direktoratet har også ansvaret for Norsk jernbanemuseum og Norsk jernbaneskole.
Leistus terminatus

Utbredelse

Leistus terminatus finnes i nesten hele Europa, men er noe sjeldnere i sørvest.  Den er utbredt østover i  Asia.   Finnes i Norge.

Utseende

Leistus terminatus er mellom 6-8 mm lang med rødbrunlig farge. Hodet og bakkropps spissen er mørkere.  Hver av dekkvingene har 10 lengderiller.  Antennens tredje og fjerde ledd med en lang børste/børster i spissen, mens leddene ellers er bare og helt uten fine korte hår. (Krever forstørrelse for å se). Brystskjoldet har en hjertelignende form, bakhjørnene har rette vinkler. Overkjevene er på undersiden uthulte.

Levevis

Leistus terminatus lever vanligvis på litt tørre lokaliteter, ofte med vegetasjon som skaper litt skygge. Den finnes ofte delvis nedgravd under løv eller i mose og er vanligvis nattaktiv og lever som predator på andre dyr. Overvintringen skjer som larve.
Larvene lever som predatore, skjult i øverste laget av jorden.
Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Halvor Heyerdahl

Lyrikeren

Halvor Heyerdahl var en meget populær dikter i sin samtid. I «Haakon Haakonssøn» finnes hans mest berømte vers:
«Aldrig saa man slig en Sommer:
To Gang’ lagde Svanen Æg
To Gang’ knopped Markens Blommer
To Gang’ blomstred Rogn og Heg.»
Dette finnes i hans «Historiske Sange fra Norges fortid», som ble tonesatt av komponisten Ludvig Mathias Lindeman.
Flere av de historiske sangene hans ble tatt med i Ole Vigs «Sange og Rim for det Norske Folk» (1864) og ble derfra tatt opp i skolesangbøkene, der de overlevde til langt opp på 1900-tallet.
Volleyball under Middelhavslekene 2001

Volleyball under Middelhavslekene 2001. Volleyball var en av flere sporter under de fjortende middelhavslekene som ble arrangert i Tunis i Tunisia i perioden 2. til 15. september 2001. Det var tolvte gangen som volleyball var med på programmet under middelhavslekene. Det var to volleyballturneringer, en for menn og en for kvinner, Italia vant begge.
Per Skjærvik

Bakgrunn

Skjærvik har tidligere jobbet i Postverket. Har tidligere vært leder for Fosen regionråd og hatt en rekke styrelederverv i flere bedrifter blant annet som konsernstyreleder i TrønderEnergi. Han er også far til Rita Skjærvik.
Marcus Livius Salinator

Marcus Livius Salinator (født 254, død ca. 204 f.Kr.), medlem av Livius-familien, var en romersk konsul som kjempet både i den illyriske krig og den andre punerkrig. Han er mest kjent for slaget ved Metaurus.
Livius ble valgt til konsul sammen med Lucius Aemilius Paullus kort tid før den andre illyriske krig i 219 f.Kr. Etter å ha ledet en vellykket kampanje mot Illyria ble han anklaget for onde gjerninger rundt et krigsbytte fra et oppdrag til Karthago, og da han returnerte til Roma ble han ført for retten og funnet skyldig.
Etter at han ble fjernet som konsul, trakk han seg bort fra det offentlige liv. Han returnerte til Roma flere år senere og i 207 ble han valgt til konsul (angivelig mot hans ønske) med Gaius Claudius Nero. Livius ankom Narnia (Narni) og forsøkte å blokkere fremrykningen til den karthagenske armé som forsøkte en nordlig invasjon av Den italienske halvøy. Han møtte karthagerne nær Fanum (Fano) våren 207 f.Kr. Livius var forsterket av sin kollega Nero og ledet arméen som beseiret karthagerne ved Metaurus, drepte deres kommandant, Hannibals bror Hasdrubal.
Etter den romerske seieren, returnerte Livius til Roma hvor han og Nero ble gitt en triumf i 206 f.Kr.. Livius ble prokonsul og forsvarte Etruria (Toscana og Umbria) fra 206 til 205 og senere Gallia Cisalpina i 204 til slutten av krigen.
Livius sin andre periode som konsul var preget av konstant krangling med Nero, hovedsakelig over en saltskatt (som gav ham kallenavnet Salinator som ble arvet av hans etterkommere, inkludert den romerske admiralen Gaius Livius Salinator). Perioden var også preget av hans vendetta mot de som var ansvarlige for rettssaken etter den illyriske kampanjen som fortsatte til han døde flere år etter.
Winnebago

Winnebago, også kalt ho-chunk, er en indianerstamme som opprinnelig holdt til nord for Lake Winnebago i det nåværende Wisconsin i USA.
5. november

Navnedag

Egil, Egon
Michael Des Barres

Karrière

Han første filmrolle var som en av skoleelevene i klassikeren To Sir, With Love (1967). Etter en rekke andre filmer og gjesteroller på britisk TV, konsentrerte han seg etter hvert mer om musikken. 
Des Barres var vokalist i glamrock-bandet Silverhead fra 1972 til 1974. Silverhead spilte inn to studioalbum som ble utgitt av Deep Purples eget plateselskap Purple Records.
Etter å ha flyttet til Los Angeles dannet han bandet Detective sammen med Michael Monarch (Steppenwolf) i 1975. Detective ga ut to album på Led Zeppelins plateselskap Swan Song i 1977.
Des Barres første solo-album, I'm Only Human ble utgitt i 1980.
I 1982 dannet han bandet Chequered Past sammen med blant annet Steve Jones (Sex Pistols) og Nigel Harrison og Clem Burke fra Blondie. Chequered Past turnerte en del i USA og ga ut et album i 1984.
Året etter, i 1985, fikk Des Barres det store musikalske gjennombruddet som vokalist på sommerturnéen til Duran Duran-sideprosjektet The Power Station, etter at bandets vokalist Robert Palmer nektet å turnere. Power Station spilte blant annet på den gigantiske Live Aid-konserten i Philadelphia med Des Barres på vokal.
I 1986 kom Des Barres' andre solo-album, Somebody Up There Likes Me.
Siden har han fokusert mest på skuespillerkarrieren, og har blant annet hatt roller i filmer som Kapring på åpent hav, Mulholland Drive og The Man From Elysian Fields. På TV har han for eksempel dukket opp i episoder av Seinfeld, Frasier og Alias.
I alt har Michael Des Barres vært med i over 30 filmer og hatt gjesteroller i over 100 TV-serie-episoder.
Samtidig har han fortsatt å produsere og skrive låter for andre artister, og opptrer fortsatt med forskjellige rockeband i Los Angeles, gjerne sammen med kompisen Steve Jones fra Sex Pistols.
Oppdal kirke

Beskrivelse

Kirkebygningen er en korskirke av laftet tømmer med utvendig kledning av stående panel og takrytter over korsarmenes krysspunkt. Plasseringen er ikke tilfeldig, stedet var det naturlige sentrum i bygda helt fram til nyere tid.  Her møttes veiene fra sør, vest og nord. Etter reformasjonen har den vært områdets hovedkirke. Arkitekter for kirkebygget var Ole Jonsen og Nils Olsen.
Kirkerommet har vegger av umalt tømmer, de malte himlingene er tredelt med skråflater ned mot sideveggene. Søylene og galleribrystningene har malte marmoreringer, og inventaret er rikt dekorert med farger og utskjæringer. Altertavlen har en tredelt bildefremstilling med Korsfestelsen i midten, Nattverden under og Oppstandelsen i øverste felt. Vingene og toppfeltet er utskåret i bruskbarokk stil. Prekestolen, som fikk ny himling ved den siste restaureringen, har utskårne evangelistsymboler i felt som er innrammet av søyler.
Bremstilkvikler

Utseende

En liten til middelsstor (vingespenn 11-16 millimeter), tettbygd, mørkbrun eller mørkgrå vikler med forholdsvis smale vinger. Hannen kan kjennes på de hvite bakvingene, men hunnen er vanskelig å bestemme ut fra ytre utseende alene. Ofte må man dissekere ut kjønnsorganene for å kunne bestemme Endothenia-artene med sikkerhet. Forvingen er spraglet i mørkbrunt, grått, svart og hvitt. I den ytre delen er det et uregelmessig, hvitt tverrbånd som ofte er avbrutt i midten. Bakvingen hos hannen er karakteristisk silkeaktig hvit med brun bestøvning i den ytre delen, mens hunnen har brune bakvinger som de fleste andre Endothenia-artene. Larven er blekoransje.

Levevis

Arten kan finnes i mange ulike miljøer, både i skog og i mer åpne miljøer. De voksne sommerfuglene flyr fra mai til august. Larvene utvikler seg i frøkapsler av mange ulike planter, blant andre då (Galeopsis spp.), myrklegg (Pedicularis spp.), engkall (Rhinanthus spp.) og smalkjempe (Plantago lanceolata).

Utbredelse

Den er utbredt over hele Europa (bortsett fra Island) og finnes også i Nord-Afrika og det nordlige Asia.
I Norge er den kjent fra Østfold, Akershus, Vest-Agder og Møre og Romsdal. Den blir vurdert som Sårbar (VU) i den norske rødlisten fra 2015.
Ceroplesis

Utseende

Middelsstore til nokså store, mørkfargede trebukker. De fleste av artene tilhører én av to grupper fargemessig: enten er de nokså jevnt brunspraglete, eller brunsvarte med rødoransje tverrbånd på dekkvingene. Antennene er tynne og omtrent så lange som kroppen hos hunnene, noe lengre hos hannene. Pronotum er tønneformet uten pigger på sidene, mye smalere enn dekkvingene, som er parallellsidige med rettvinklede "skuldre".

Utbredelse

Slekten er vidt utbredt i Afrika.
Hangface

Hangface er et norsk rockeband fra Tromsø med base i Los Angeles, California.
Medlemmene kommer fra tidligere band som Hengfjes & fjesingene, Englebarn, Jetmotor, toreBrumm og andre prosjekter.
Bandet har spilt flere hundre konserter i USA og har utgitt debutalbumet Freakshow (2005) som ble produsert av Eddie Kramer.
Obligato

Obligato (også obbligato, it.: «fastlagt», «obligatorisk») er et musikkbegrep som betegner at en instrumental- eller vokalstemme er fullt utskrevet og skal spilles slik det står. Motsetningen er ad libitum.
Røttene ligger i barokkmusikken: den gang var det vanlige å angi såkalte continuo-stemmer i kortform slik at musikeren utformet stemmen med en viss grad av frihet. Andre stemmer, for eksempel sangmelodier og solostemmer i konserter, var fullt utskrevet, de var altså obligate. Dette er til en viss grad analogt med sanger som angis med moderne akkordbesifring: sangeren forventes å følge den «obligate» melodistemmen, mens akkompagnementet kan utformes «ad libitum».
Fra 1800-tallet ble det vanlig å skrive ut alle stemmene – dermed besto så å si all musikk av obligate stemmer og behovet for begrepet ble mindre. I dag brukes obligato stort sett bare når musikk fra tidligere tider omtales. 
Musikkavhandlinger fra 1500- og 1600-tallet bruker obligato om ostinate generalbasstemmer.
Museet for mausoleet for kongen av Nanyue fra det vestlige Han-dynastiets tid

Museet for mausoleet for kongen av Nanyue fra det vestlige Han-dynastiets tid (kinesisk: 西汉南越王博物馆, pinyin: Xi Han Nanyue Wang Bowuguan, eller Museum of the Western Han Dynasty Mausoleum of the Nanyue King) er et museum i Guangzhou (Kanton) i Folkerepublikken Kina. Her er utstilt funnene fra graven til Nanyue-herskeren Zhao Mo og fra en rekke andre arkeologiske utgravninger.
Hawaiian War Chant

«Hawaiian War Chant» er en hawaiiansk populærmusikksang. Melodien og den opprinnelige teksten ble skrevet i 1860-årene av Prince Leleiohoku. Sangens originaltittel var «Kaua I Ka Huahua `i» (på engelsk: «We Two in the Spray»). Den ble ikke opprinnelig skrevet som en messe, og sangens hawiianske tekst beskriver et møte mellom to elskende, ikke en krig. Den engelske tittelen har derfor ingenting å gjøre med sangen, slik den opprinnelig ble skrevet og fremført i Hawaii. 
En engelsk tekst ble skrevet av Ralph Freed i 1936, og melodien ble forandret litt på den tiden av Johnny Noble.
Sangen var senere med i filmen Ship Ahoy med Eleanor Powell, Red Skelton og the Tommy Dorsey Band i hovedrollene.
Den var en enorm suksess og en publikumsfavoritt på hawaiianske feriesteder i mange år. Sangeren Hilo Hattie anvendte den i stor utstrekning i sine shows og sang den i tre forskjellige hastigheter med den påstanden at Leleiohoku skrev den om to elskende i palasset som møttes i hemmelighet (Identiteten til personene i sangen er ikke kjent på det nåværende tidspunkt, men den ene kan ha vært ham selv).
Hun krediterte også bandlederen Spike Jones for å ha popularisert en uptempo komisk versjon av sangen. Den ble spilt inn for Victor Records med Carl Grayson som vokalist i 1946.
Les Paul & Mary Ford spilte også inn en versjon av dette stykket, som var med i Les Paul-delen på Capitol Masters' samle-CD: 90th Birthday Edition.
I 1957 spilte Bill Haley and His Comets inn den komiske «Me Rock a-Hula», som var basert på melodien til «Hawaiian War Chant».
I begynnelsen av 1960-årene anvendte den populære japanske vaudevilleartisten Shinji Maki melodien i sin sosialsatiriske opptreden Yan-na-chatta-bushi.
Siden 1963 har «Hawaiian War Chant» fungert som finale i attraksjonen Enchanted Tiki Room på Disneyland.
I 1968 og 1972, på location i Hawaii, fremførte Sandy Griffiths (pikenavn: Jensen) og Sally Flynn begge sangen på The Lawrence Welk Show.
I den animerte Disney-filmen Løvenes konge (1994) fremførte figuren Timon (med Nathan Lanes stemme) sangen med endret tekst.
The University of Hawaii Rainbow Marching Band spiller «Hawaiian War Chant» på alle shows før amerikansk fotballkampene på the Aloha Stadium. Det er sang hvor drillkorpset får vist sin dyktighet.
The Michigan Marching Band spiller i dag «Hawaiian War Chant» etter «Temptation» som en del av dets tradisjonelle innslag etter amerikansk fotballkampene, fordi du kan ikke «ha det ene uten det andre». I tillegg blir en bit av sangens refreng spilt av the Michican Hockey Pep Band når målvakten gjør en spesielt utfordrende redning.
Siden 2003 har «Weird Al» Yankovic inkludert en del av sangen i sin «Yoda Chant», en messe han fremfører i midten av sangen «Yoda» (en parodi på The Kinks' «Lola») på konserter.
Den var med i filmen Surf's Up (2007), hvor den ble fremført av Bob Wills and his Texas Playboys.
Fra 1985 til den stengte i 2008 fremførte the Adventurers Club i Downtown Disney's Please Island «Hawaiian War Chant». Ungmøen kommer ut i biblioteket iført et oransje hulaskjørt og fremfører sangen.

Listeplassering

Spike jones' versjon nådde en åttendeplass på Billboard-listen.
Louise Bourgeois

Kunstneriske kjennetegn

Bourgeois begynte å lage skulpturer i 1940-årene, etter å ha flyttet til New York City sammen med sin amerikanske ektemann Robert Goldwater. Skulpturene hennes fra denne perioden er abstrakte, men beslektet med den menneskelige form, og de uttrykker temaer som svik, engstelse og ensomhet. Kunstnerskapet hennes er fullt ut selvbiografisk, inspirert av hennes traumatiske oppdagelse i barndommen av at hennes engelske guvernante også var elskerinnen til hennes far.

Utstillinger og utmerkelser

San Francisco Museum of Modern Art (USA 1947) Art Institute of Chicago  (USA 1949), National Academy of Design ( New York City 1967), Storm King Art Center (USA 1972), Metropolitan Museum of Art ( New York City 1982), Albright-Knox Art Gallery (USA 1984), Dallas Museum of Art (USA 1992), San Francisco Museum of Modern Art (USA 1994), Galerie Rudolfinum (Praha 1995), Kemper Museum of Contemporary Art (USA 1997), Guggenheim Museum (Bibao 1999), Galleria d'arte moderna Palazzo Forti (Italia 2000), Tate Modern (London 2007), Centre Georges Pompidou (Paris 2008), Solomon R. Guggenheim Museum ( New York.[27] (2008), Inverleith House (Edinburgh 2008), National Museum of Capodimonte (Italia 2008), Maison de Balzac (Paris 2009), Fondazione Vedova (Italia 2010), Fondation Beyeler (Sveits 2011), Fundación Proa, Buenos Aires, Instituto Tomie Ohtake, São Paulo og Museu de Arte Moderna, Rio de Janeiro i 2011, National Gallery of Canada (Canada 2011), Qatar Museums Authority (Qatar 2012.[28])
Bourgeois har fått følgende utmerkelser Lifetime Achievement in Contemporary Sculpture Award (1991), National Medal of Arts (1997), National Order of the Legion of Honor (2008). I 2009 ble hun innvotert i National Women's Hall of Fame.

Verker i Norge

Heksemonumentet i Vardø. Sammen med den berømte sveitsiske arkitekten Peter Zumthor utformet Louise Bourgeois et monument til minne om ofrene for hekseprosessene i Vardø. Finnmark var det fylket i Norge der det ble avsagt flest dødsdommer over påståtte hekser. Heksemonumentet av Bourgeois/Zumthor er utformet for plassering på Steilneset på Vardøya i Vardø, der 91 dømte personer ble brent på bålet.

Ifølge nettstedet Nasjonale turistveger i Norge skal Bourgeois' og Zumthors minnesmerke innvies i juni 2011 På dette nettstedet finnes det flere fotografier samt en nærmere beskrivelse av minnesmerket.
”Eyes” fra 1997 er utplassert i Tjuvholmen skulpturpark .
Skulpturen består av to svarte granittkuler, som ser ut som to øyne. De er begge nær to meter høye
COROT-1b

COROT-1b, tidligere kalt COROT-Exo-1b, er en eksoplanet som roterer rundt stjernen COROT-1. COROT-1b befinner seg 1560 lysår unna i stjernebildet Enhjørningen. Planeten ble oppdaget i mai 2007 og er en hot Saturn.
Antonie Hagerup

Antonie Hagerup, Tony (født 18. august 1844 i Bergen, død 7. juli 1939 i København) var Nina Griegs søster. Bodde på Troldhaugen med Nina etter Griegs død i 1907, men de bodde i København vinterstid. Hun hentet selv Ninas urne hjem til Troldhaugen da hun døde i København i 1935. Tony og Nina hadde hele livet vært uadskillelige venninner. De er begge to gravlagt ved Edvard Griegs side nær Troldhaugen.
Tennis under Panamerikanske leker 1967

Tennis under Panamerikanske leker 1967. Tennis var med som en av flere sporter i de femte Panamerikanske leker som ble arrangert i Winnipeg i Canada fra 23. juli til 6. august 1967. Det var single- og doubleturneringer for både menn og damer og en mixdoubleturnering. USA ble beste nasjon foran Brasil begge med to gullmedaljer.
Tue

Etymologi

Tue er en nyere form av Túvi og Tuvi, de gammeldanske formene av norrøne Tófi. Dette var en kjæleform av navn basert på þórr, «torden», og et andreledd på f- eller v-, som Þórfastr eller Þórvaldr.
Jonathan Strange og herr Norrell

Kritikk

Boken har fått overveldende positiv omtale, men noen få klager har det vært, først og fremst fordi historien kunne blitt fortalt på langt færre sider. Imidlertid er det utbredt enighet om at den flittige beskrivelsen av detaljer og sidehandlinger er viktige deler av bokens sjarm.
For det andre anser mange boken som en sosial kommentar heller en fantasi, mer Jane Austen enn J.R.R. Tolkien. Som en følge av dette er det flere scener i salongen enn ute på slagmarken, og boken blir ansett som en roman for folk som ønsker å unngå de stereotype fantasybøkene.
Selv om forfatteren er kvinne, blir boken anklaget for å være sjåvinistisk, da den begrenser kvinnelige rollefigurer til enten offer eller medhjelperske og mangler trolldomkastende trollkvinner (som for eksempel Hermine Grang fra Harry Potter-bøkene). Romanens slutt antyder imidlertid at sterke kvinnelige magikere vil bli en del av Englands fremtid. En mulig forklaring på de mannssjåvinistiske sidene av boken, kan være at boken reflekterer realitetene i Storbritannia på tidlig 1800-tall, som mannsdominert samfunn.

Film

Christopher Hampton bearbeider boken til film for New Line Cinema. Susanna Clarke har slått seg sammen med det nydannede Cuba Pictures for å produsere filmen.